L-imwiet bil-Covid fid-dinja jaqbżu t-800,000
Skont is-sit Johns Hopkins, l-imwiet bil-Covid-19 fid-dinja, qabżu it-800,000. L-infezzjonijiet tal-coronavirus fid-dinja qed joqorbu it-23 miljun filwaqt li minnhom fiequ kważi 15-il miljun. Fl-aħħar 24 siegħa, l-Indja irreġistrat rekord ta' aktar minn 69,000 każ ġdid ta' coronavirus, bl-għadd totali ta' każi issa qed joqrob it-tliet miljuni. Fl-Indja hemm it-tielet l-ogħla numru ta' infezzjonijiet fid-dinja wara l-Istati Uniti u l-Brażil. Il-pajjiż fl-Ażja għandu wkoll ir-raba' l-ogħla numru ta' mwiet. Madankollu, skont il-Ministeru tas-Saħħa Indjan, qed isiru miljun test kuljum u li r-rata ta' fejqan qed togħla wkoll.